मैजिक और माइकल।
प्रो बास्केटबॉल उपाधि के लिए, चार पारियों का गेम, और ज़रूरत पड़ी तो,
सात गेम खेलेंगे।
स्पोर्ट्स इलस्ट्रेटेड मैजिक और माइकल
मैजिक और माइकल इस खेल के दो महारथी हैं।
इस बार चैंपियनशिप को जीतने के लिए जिनकी ज़रूरत है।
मेरे और उसके बीच मुक़ाबला था।
पहली बार हम एक-दूसरे का सामना करने वाले थे।
अर्विन "मैजिक" जॉनसन
यह दो दिग्गजों के बीच का मुक़ाबला है।
एलए के मैजिक जॉनसन और शिकागो के माइकल जॉर्डन के बीच।
अगर आप सफलता की चोटी पर हों,
तो आप नहीं चाहेंगे कि कोई आपको हराए।
माइकल जॉर्डन बुल्स गार्ड 1984-1998
आप तब तक लड़ेंगे जब तक आप हार नहीं जाते हैं।
और मैजिक वहीं था।
मेरे… मेरे लिए वह सफलता की चोटी थी।
क्योंकि मैंने अपनी पूरी ऊर्जा
बस एक आदमी को हराने के लिए एकत्रित की थी, बस एक आदमी को।
एक प्रतियोगी के रूप में, मैं आसानी से अपनी जगह छोड़ने वाला नहीं था।
दे कॉल मी मैजिक
सुनो, मुझे अंदर से पता था कि मैं किससे शादी करूँगा।
मैं शादी के लिए तैयार नहीं था, पर मुझे पता था कि मैं कुकी से शादी करूँगा।
बेशक़, उसकी माँ, पिताजी और सभी दोस्तों को लगता था
कि शायद मैं उसके लिए सही पति नहीं था। समझे?
क्योंकि मैं उसका दिल तोड़ता रहता था।
पर अंत में, मैं उससे बेहद प्यार करता था।
मैं उसे इतना तो जानती थी कि ऐसा नहीं था कि वह मुझसे प्यार नहीं करता था।
कुकी जॉनसन
ऐसा नहीं था।
सन '91 में, जब हम बुल्स के विरुद्ध खेल रहे थे,
उसने मुझसे कहा,
"ए, अगर हमें इस रिश्ते को सफल बनाना है, तो मुझे एलए आना होगा।"
मैंने कहा, "शायद समस्या यह है कि…
हमारी शादी न होने का कारण यह है कि
हम एक ही शहर में नहीं रह रहे हैं।"
उन सारे सालों में, हम एक-दूसरे से दूर ही रह रहे थे।
मैंने कहा, "इसलिए हमें एक ही शहर में रहना होगा।
अगर मुझे नौकरी मिली और ख़ुद का घर हो, मैं तभी वहाँ रहने आऊँगी,
ताकि मैं भी आज़ाद रह सकूँ।"
शायद हम में से कुछ थोड़ा उदास थे कि वह दोबारा
अपना दिल तुड़वाने जा रही थी, समझे? यह ऐसा था मानो…
मार्शा इज़्ली - ऑड्रे वेबस्टर पैनी विंटर्स-गैरी
कॉलेज के दोस्त
"तुम्हें याद नहीं पहले क्या हुआ था?"
वह पहला साल था
जब उसने मुझे गेम में आमंत्रित किया था।
शाबाश लेकर्स!
उसकी बाकी सभी चैंपियनशिप में, मैं कभी मौजूद नहीं थी।
तो आख़िरकार, जब वे शिकागो के विरुद्ध खेल रहे थे,
उसने मुझे साथ आने की अनुमति दी।
मैं उस गेम को लेकर बेहद उत्तेजित थी।
वे शिकागो बुल्स, माइकल जॉर्डन के विरुद्ध खेल रहे थे।
बायरन स्कॉट लेकर्स गार्ड 1983-1993
ऐसा कोई सीज़न नहीं गया जिसमें हमें यह न लगा कि हम बेहतरीन टीम नहीं थे।
मेरा मतलब, हमें हमारी टीम को लेकर एक अहंकार और विश्वास था।
और हम यही एहसास लेकर शिकागो गए थे।
और इस मैजिक जॉनसन बनाम माइकल जॉर्डन गेम में
एलए लेकर्स शुरुआती नियंत्रण में हैं।
वे अच्छे थे। मेरा मतलब, शिकागो टीम अच्छी थी…
जेम्स वर्दी लेकर्स फ़ॉरवर्ड 1982-1994
…पर पहले वे कभी फ़ाइनल तक नहीं पहुँचे थे।
अगर आप वहाँ तक पहुँचे ही नहीं हैं, तो आपको पता नहीं है वहाँ क्या होता है।
और यह आपकी कमी बन जाती है।
हमें पहली बार एक बेहतरीन टीम के विरुद्ध खेलने का मौका मिल रहा था।
और हम गेम को लेकर घबराए हुए थे।
मैं अच्छा महसूस कर रहा था। हम पहला गेम जीत गए थे।
ए.सी. ग्रीन लेकर्स के लिए जूझ रहे हैं।
मैजिक।
फ़ाइनल के शुरू में लेकर्स ने बुल्स को कम अंतर से हराया
हमें इसी की उम्मीद थी। हम वापस फ़ाइनल में थे।
हम यही करते थे।
ए.सी. ग्रीन लेकर्स फ़ॉरवर्ड 1985-1993
हम महत्वपूर्ण गेम जीतते थे।
एल.ए को अनुभव का फ़ायदा
दूसरा गेम। चलो खेलें। चलो अभी खेलें।
पर्किन्स के आख़िरी थ्री-पॉइंटर ने बुल्स को 93-91 से हराया
और फिर उन्होंने निरंतर चार गेम जीते।
आख़िरी कुछ सेकंड। मैजिक की थ्री-पॉइंट कोशिश को रोका गया।
पिपेन बॉल ले गया।
और शिकागो बुल्स ने अपना पहला एनबीए चैंपियनशिप जीता।
मैजिक बिना लड़े हार नहीं मानता है।
आपको काफ़ी मेहनत करनी पड़ती है क्योंकि उसे इस खेल में काफ़ी अनुभव है।
और, हमने मेहनत की, और हम जीत गए।
मैंने फ़्लोर पर उससे मिलने की कोशिश की, पर मिल न पाया।
क्योंकि मैं उसे बधाई देना चाहता था।
वह हमारे लॉकर रूम में आया, और उसने मुझे गले लगाया, समझे?
उसने मुझे बधाई और शुभकामनाएँ दीं।
जब उसने मुझे गले लगाया, वह बस रोने लगा।
यह हम दोनों के लिए ख़ुशियों का एक सुंदर पल था।
और मैं कहना चाहता था, "ए, अपनी पहली चैंपियनशिप जीतने पर बधाई हो।"
उसे ऐसा करने की ज़रूरत नहीं थी। समझे? प्रतिस्पर्धी होने के दृष्टिकोण से।
पर वह इसका अर्थ समझता था।
वह इसमें निहित सम्मान समझता था,
कि, ठीक है, तुम इस क्लब में शामिल हो गए हो,
इस लैरी बर्ड, मैजिक जॉनसन क्लब में।
इससे पता चलता है कि वह वाक़ई असली चैंपियन है।
माइकल जॉर्डन सर्वसम्मत एमवीपी है।
क्या ऐसा अनुभव हो रहा है कि मैजिक जॉनसन से एक ज़िम्मेदारी अब आप पर आ गई है?
माइकल जॉर्डन कह रहा था,
रॉबिन रॉबर्ट्स इएसपीएन स्पोर्ट्स जर्नलिस्ट 1990-2005
"ए, दोस्त। अब यह मशाल मुझे क्यों नहीं दे देते?"
और मानो मैजिक कह रहा था "पता नहीं। पता नहीं।"
वह यह मशाल कुछ देर और अपने पास रखने की कोशिश कर रहा था।
मुझे मानना होगा कि जीतने की अब उनकी बारी थी।
पर, मेरे लिए यह हार दर्दनाक थी।
मैंने कहा, "ठीक है। हम अगले साल लौटेंगे और जीतेंगे।"
भले ही हम हार गए थे, यह हमारे हित में साबित हुई।
उसके लिए यह एक अच्छा अनुभव था
यह समझने के लिए कि अब तुम मुझे अपनी ज़िंदगी के इस हिस्से में शामिल कर सकते हो।
और फिर था पूल पार्टी वाला मसला।
अब तक मैं अपनी पार्टियों के लिए प्रसिद्ध हो चुका था।
मैं हॉलीवुड की सबसे बेहतरीन पार्टियाँ आयोजित करता था।
मैंने कुछ बेहतरीन पूल पार्टियाँ की थीं।
सभी इन पूल पार्टियों में आना चाहते थे, समझे?
वे मज़ेदार थीं। रोमांचक थीं।
माइकल कूपर लेकर्स गार्ड 1978-1990
अगर आप शादीशुदा हैं, तो मुसीबत में फंस सकते हैं। अविवाहित हैं, तो भी मुसीबत में फंस सकते हैं।
कई पत्नियाँ इस बात से ख़ुश नहीं थीं कि उनके पति उन पार्टियों में जाते थे
और उन्हें आमंत्रित नहीं किया जाता था।
समझे? अब तुम्हें वयस्कों सा बर्ताव करना होगा।
तुम्हें यह… तुम्हें यह चीज़ें नहीं करनी चाहिए।
और मैं उससे कहती रही, "विश्वास नहीं होता है कि तुम ऐसा कर रहे हो।"
उसने कहा, "विश्वास नहीं होता कि तुम इसे इतना बड़ा मुद्दा बना रही हो।"
तो दोबारा हम में बड़ा झगड़ा हुआ।
"अगर तुमने यह पार्टी दी, तो देख लेना।"
मैं डटी रही, वह भी डटा रहा।
मेरे दिमाग़ में चल रहा था, "तुम इसका हिस्सा नहीं बनना चाहोगी।
तुम इससे नहीं गुज़रना चाहोगी।
शायद यह एक संकेत है।
वह नहीं बदलेगा।"
बस। हमारा रिश्ता टूट चुका था।
मैंने सोचा नहीं था कि वह सच में चली जाएगी।
मुझे बहुत चोट पहुँची।
सीज़न के बाद, मैं हमेशा बहामास चला जाता था
और हफ़्ते भर के लिए सो जाता था
और शरीर को स्वस्थ होने और दिमाग़ को आराम करने देता था।
कुकी ने बहुत कुछ सहा था। इसमें कोई शक़ नहीं है।
पर वह इससे कहीं ज़्यादा की हक़दार थी।
मैंने उसे शादी का प्रस्ताव दिया और फिर तीन बार
सगाई तोड़ी, और वह इसकी हक़दार नहीं थी।
वह इसकी हक़दार नहीं थी। वह काफ़ी अच्छी लड़की थी।
जब आप जीवन साथी की बात करते हैं…
वह मेरे लिए उत्तम लड़की थी।
और फिर मेरे पिताजी ने मुझे फ़ोन करके कहा,
उन्होंने कहा, "जूनियर, बेहतर होगा तुम इसी लड़की से शादी करो।
भगवान ने तुम्हें यह लड़की देकर तुम पर कृपा की है।
वरना यह तुम्हारी ग़लती होगी। तुम्हारे जीवन की सबसे बड़ी ग़लती होगी।"
फिर मुझे फ़ोन आया।
उसने कहा, "शायद मैं यह कर सकता हूँ।"
मैंने कहा, "ठीक है। हम यह तभी करेंगे, जब हम…
जब तुम वापस लौटो, हम तुरंत वेगस जाकर शादी करेंगे,
और यह मामला निपटाएँगे।"
मैंने कहा, "मुझे बड़ी शादी नहीं चाहिए।"
इस समय, मुझे और कुछ सूझ नहीं रहा था।
मैंने कहा, "चलो यह करें।"
उसने कहा, "मुझे झटपट सगाई करनी है।
हमें यह अभी करना होगा इससे पहले कि तुम मन बदल लो।"
मैंने कहा, "मेरा मन नहीं बदलेगा।"
लैंसिंग, मिशिगन 14 सितंबर, 1991
मुझे याद है मैं सोच रही थी, "अगर वह आया ही नहीं तो?"
मैं अब भी डरी हुई थी कि वह फिर रिश्ता तोड़ देगा
क्योंकि वह पहले भी कई बार तोड़ चुका था।
यह "द रनअवे ब्राइड" फ़िल्म जैसा था। वह भगौड़ा दूल्हा था।
मेरी ड्रेस लगभग दो साइज़ बड़ी थी
क्योंकि मैं तनाव के कारण काफ़ी वजन खो चुकी थी।
मैं इतनी घबराई हुई थी और मेरी सहेलियाँ मुझे शांत कर रही थीं।
"वह ज़रूर आएगा, चिंता मत करो।"
न कोई हँसेगा, न खिलखिलाएगा।
कोई "हैलेलूइया" नहीं चिल्लाएगा जब वह कहेंगे, "अब मैं तुम दोनों को पति-पत्नी घोषित करता हूँ।"
जब भी कोई अंदर आता था, मैं पूछती थी,
"क्या वह पहुँच गया? क्या वह पहुँच गया?"
उस समय, हम सोच रहे थे, "ठीक है।
जब हम वहाँ पहुँचेंगे, अगर शादी हुई, तो होगी।"
-हाँ। हाँ। -समझे? और फिर…
-और फिर शादी हुई। -हाँ। वह शानदार थी।
मैंने उसे काफ़ी इंतज़ार करवाया।
और मिशिगन में अपने घर में होना,
और हमारा परिवार और हमारे दोस्त और पूरा शहर देख रहा था,
यह शानदार अनुभव था।
मैं चर्च में पीछे अपने पिताजी के साथ खड़ी थी,
और उन्होंने दरवाज़े खोले,
और मैं हिल नहीं पा रही थी।
क्योंकि मैं अब भी सोच रही थी, "अगर?"
और पिताजी ने पूछा, "तुम ठीक हो? तुम शादी करोगी?"
मैंने लंबी साँस ली और मैं आगे बढ़ी।
जब मैंने उसका वह सुंदर रूप देखा,
मैं बस रोने लगा।
वह बहुत सुंदर पल था।
-कुकी राजकुमारी जैसी दिख रही थी। -हाँ, सही कहा।
वह बेहद सुंदर लग रही थी। और अर्विन भी।
-आप वह एहसास देख सकते थे… -हाँ, राहत की साँस।
हाँ। हाँ। हाँ।
मानो, "मुझे वह मिल गई। अब सब ठीक है। सब ठीक है।"
अब मैं तुम दोनों को पति-पत्नी घोषित करता हूँ।
तुम दुल्हन को चूम सकते हो।
यह एक शानदार एहसास था कि
अब हम साथ हैं और हम मिलकर
एक सुंदर भविष्य बनाएँगे।
पैरिस 18 अक्टूबर, 1991
एनबीए प्रीसीज़न
चूँकि हम लेकर्स के साथ कुछ फ़्रेंच टीमों के विरुद्ध
खेलने के लिए पैरिस जा रहे थे,
हमने कहा, "ए, चलो वहीं हनीमून मना लें।"
कल रात। ठीक है, अगली बार।
कुकी और मैं हनीमून मना रहे हैं, नज़ारे देख रहे हैं।
रात को, हम सैर पर निकलते हैं और एक-दूसरे के साथ का मज़ा उठाते हैं।
और हमें सच में कॉलेज के दिन याद आ गए हैं।
मैंने महीनों पहले गर्भनिरोधक गोली लेना छोड़ दिया था
क्योंकि हम शादी की योजना बना रहे थे।
जब हम पैरिस में थे, मुझे लगा कि मुझे कुछ संकेत मिले हैं।
हमने टेस्ट करने का फ़ैसला लिया।
पर हम परिणाम पढ़ नहीं पाए, क्योंकि वह फ़्रेंच भाषा में था।
तो एक नौकरानी कमरा साफ़ करने के लिए आई थी,
और मैंने उसे स्टिक दिखाई,
और वह… मैंने इशारा किया
और वह चिल्ला पड़ी, "हाँ, हाँ!"
मैं बेहद ख़ुश था क्योंकि हम दोनों यही चाहते थे,
हम माता-पिता बनना चाहते थे।
मैंने आख़िरकार कुकी से शादी कर ली थी, और अब वह गर्भवती थी।
और अब सीज़न के लिए तैयार होने का समय आ गया था।
अब बुल्स को हराना ही लक्ष्य था।
गैरी विट्टी लेकर्स एथलेटिक ट्रेनर 1984-2016
हमें लगा, "यह… अभी यह जो टीम है…
हाँ, हम वापस फ़ाइनल में पहुँचेंगे।"
तो प्रीसीज़न में हम आठ में से छह गेम जीत चुके थे।
सॉल्ट लेक सिटी 26 अक्टूबर, 1991
हम सॉल्ट लेक पहुँचे। और होटल में गए।
मुझे संदेश मिले कि ऑफ़िस फ़ोन करना है।
और मैंने जैरी को फ़ोन किया, और उसने कहा, "मैजिक को वापस घर भेजो।"
"क्यों?"
"मैं बता नहीं सकता, पर उसे घर भेजो।"
"अभी।"
जैरी ने कभी मुझसे ऐसे बात नहीं की थी।
मानो "मुझे कुछ पता है और मैं चाहता हूँ तुम्हें भी पता चले।"
तो मैंने कहा, "ठीक है।" मैंने उसे बुलाया।
मैंने कहा, "सुनो, तुम्हें घर लौटना होगा।"
और मैंने पूछा, "ठीक है। पर किस लिए?"
और उसने कहा, "मुझे नहीं पता। उसने बस कहा कि तुम्हें घर लौटना होगा।"
मैंने कहा, "हम गेम के बाद तुरंत घर लौटेंगे,
तो क्यों न मैं उससे कल मिल लूँ?"
उसने कहा, "नहीं, तुम्हें अभी घर लौटना होगा।"
मुझे डॉ. मेलमन का फ़ोन आया। उन्होंने कहा…
लॉन रोज़ेन मैजिक का एजेंट 1987-1996
"उसे यूटा से लौटना होगा।" मैंने पूछा, "क्यों?" उन्होंने कहा, "मैं बता नहीं सकता।"
"अर्विन को घर लौटना होगा।" "क्या वह खेल सकता है?" "नहीं, नहीं खेल सकता।
डॉ. माइकल मेलमन लेकर्स टीम डॉक्टर 1981-1995
उसे घर लौटना होगा। वह खेल नहीं सकता।
जब वह पहुँचेगा, मैं उससे मेरे ऑफ़िस में मिलूँगा।"
हम यूटा में थे, और मैजिक को खेलना था।
और फिर हम कोर्ट में पहुँचे और मैजिक वहाँ नहीं था।
उन्होंने कहा कि वह एलए लौट गया था।
उसे बुख़ार था, सर्दी लगी थी। कुछ ऐसा ही।
हमने पहले ही उसकी प्रीसीज़न शारीरिक जाँच की थी।
अगर उसे कुछ हुआ था
प्रीसीज़न शारीरिक जाँच में पता चल गया होता।
कैंसर? उसे क्या हुआ था?
लॉस एंजेलिस
मैं सीधे डॉ. मेलमन के ऑफ़िस गया।
तो, शायद उनका ऑफ़िस तीसरे माले पर था।
उस समय 5:30 बजे थे।
वेटिंग रूम में कोई नहीं था।
और फिर डॉ. मेलमन ने दरवाज़ा खोला
और कहा, "ए, अर्विन, अंदर क्यों नहीं आते?"
मैं आँखें मूंदकर कल्पना कर सकता हूँ कि मेरा ऑफ़िस कैसा दिखता था
और वह और लॉन कहाँ बैठे थे।
मैं बैठा और,
मुझे समझ आ गया कि कुछ गड़बड़ थी, क्योंकि उनके चेहरे पर अलग भाव था।
और उन्होंने दराज़ खोलकर
एक फ़ेडेक्स लिफ़ाफ़ा निकाला और उसमें से एक दस्तावेज़ निकाला।
और उन्होंने…
और उन्होंने कहा, "मेरे पास एक बुरी ख़बर है, तुम्हें एचआईवी है।"
एचआईवी-1 एंटीजन और एचआईवी-1/एचआईवी-2 एंटीबॉडी पाए गए थे।
एचआईवी संक्रमण के सबूत हैं।
मैं वहाँ बस चुपचाप बैठा रहा।
मुझे विश्वास नहीं हो रहा था…
बस हैरान था।
मैंने कहा, "आपको पक्का यक़ीन है?"
जब मैंने ख़ुद को संभाला, तो मैंने पूछा,
"ठीक है, तो… तो इसका क्या मतलब है?
क्या मैं मरने वाला हूँ?"
और उन्होंने कहा, "अभी हमें नहीं पता।"
"और, मेरी यही चिंताएँ हैं।
मेरी एक पत्नी है। और वह गर्भवती है।
मैं उसे क्या बताऊँ?"
हम एक ख़ुशहाल जीवन बिताने वाले थे,
और अब मुझे यह दुखद ख़बर मिली थी।
तो मैं कुर्सी पर बैठा सोच रहा था, "हे भगवान।
मैं घर जाकर उसे यह कैसे बताऊँगा?"
मुझे पता था कि इससे उसे काफ़ी ठेस पहुँचेगी, चोट पहुँचेगी।
मैं घर पर गेम देखने के लिए तैयार हो रही थी,
और तभी फ़ोन बजा।
और वह अर्विन का फ़ोन था।
उसने कहा, "मैं घर आ रहा हूँ, और घर पहुँचकर कारण बताऊँगा।"
मुझे पता था कि अगर वह वो गेम नहीं खेल रहा था, तो ज़रूर कोई गंभीर बात थी।
वह प्रतीक्षा पीड़ादायक थी।
शायद वह मेरी ज़िंदगी का सबसे कठिन काम था।
जिससे आप प्यार करते हैं और जो आपसे प्यार करती है,
उसे यह बताना…
जब वह दरवाज़े से अंदर आया, उसने मेरी तरफ़ देखा,
और उसने कहा, "हमें बात करनी है।"
और उसने कहा, "मुझे पता नहीं मैं यह कैसे कहूँ।
मैं एचआईवी वायरस से संक्रमित हूँ, वही वायरस जिससे एड्स होता है।"
वह बस रोने लगी और…
मेरा दिल बस टूट गया।
समझे? मेरा दिल बस टूट गया।
"हे भगवान। क्या तुम मरने वाले हो?"
जिसे भी यह होते सुना था, वह मर गया था।
फिर उसने पूछा, "तो मेरा क्या होगा?
इस बच्चे का क्या होगा?" और मेरे पास उसका जवाब नहीं था।
हे भगवान। मेरा बच्चा।
मेरे बच्चे का क्या?
मेरे बच्चे का क्या होगा?
मैंने कहा, "अरे, नहीं। नहीं।"
क्रिस्टीन जॉनसन माँ
मैंने कहा, "तुम मज़ाक कर रहे हो।"
उस समय, किसी को ज़्यादा पता न था।
लैरी जॉनसन भाई
सब यही जानते थे, कि इससे मौत होती थी।
हम डिनर करने वाले थे,
और मैंने अपना पर्स लिया और कार में चढ़ी।
और मैं बस रोई।
और मैंने बस प्रार्थना की, और मैं रोई, और मैंने प्रार्थना की।
यह ऐसा था मानो किसी ने मुझे लोहे के डंडे से पेट में मारा हो।
हम सभी टूट गए थे, पर माँ और पिताजी को इतने दुःख में देखना,
मैं यह सह नहीं पा रही थी।
किम्बर्ली जॉनसन रे बहन
और मैंने कहा, "ईश्वर, मेरे बेटे को मुझसे मत छीनो।
मेरे बेटे को मुझसे मत छीनो, ईश्वर। कृपया उसे मुझसे मत छीनो।"
मैं रोई। मैं बस कुछ पल अकेली रहना चाहती थी।
पर्ल जॉनसन बहन
और।
फ़ोन बजा। मेरी माँ कुछ समय तक फ़ोन पर थी।
आन्ड्रे जॉनसन बेटा
और फिर उन्होंने कहा, "तुम्हारे पिता तुमसे बात करना चाहते हैं।"
और मुझे याद है कि वह समझाने की कोशिश कर रहे थे।
कि, "मुझे एचआईवी है।
डॉक्टरों को ज़्यादा पता नहीं है।
मैं ठीक रहूँगा।"
फिर मैंने माँ से बात की। समझने की कोशिश की कि यह क्या है।
डॉक्टरों से बात की। डॉक्टर कह रहे थे, "जितना हो सके उनके साथ समय बिताओ
क्योंकि वह… शायद वह कुछ ही सालों तक ज़िंदा रहेंगे।"
अक्टूबर 27, 1991
हम अगली सुबह डॉक्टर के ऑफ़िस गए।
और उन्होंने मेरी जाँच की।
परिणाम आने में कई दिन लगते थे।
वह इंतज़ार दर्दनाक था, जब कुछ पता नहीं चल रहा था।
वह मेरी ज़िंदगी का सबसे बुरा समय था,
बस इंतज़ार ही इंतज़ार और…
अपने माता-पिता, भाइयों और बहनों, मेरे बेटे आन्ड्रे के बारे में सोचते रहना।
क्या मैं अधूरे काम निपटाऊँ?
मुझे लगा था मैं मरने वाला हूँ।
मैं सोता नहीं था। मैं बस सोच रहा था…
"क्या मैं आख़िरी बार उसे अपनी बाँहों में ले रहा हूँ?"
वह और कुकी मेरे पास आए।
वे आए और दरवाज़ा खुला।
वे बस रो रहे थे।
मेरा मतलब, आप क्या कहेंगे? क्या करेंगे?
और अर्विन ने कहा, "ठीक है, चलो तुम और मैं चलें।
हम तट पर सैर करने चलते हैं।"
हम निकले और उसने बोलना शुरू किया।
और मैं उसे बता रहा था, "अगर मुझे कुछ हुआ,
तो मेरे परिवार का ख़याल रखना।"
"शायद मुझे बास्केटबॉल खेलना छोड़ना होगा।"
और एक पल में, उसने कहा, "पता नहीं मैं जीना चाहता हूँ या नहीं।
शायद मैं आत्महत्या कर लूँगा। मैं बस…"
अक्टूबर 30, 1991
उसका ख़ून ऐरन डायमंड एड्स इंस्टिट्यूट के
डॉ. डेविड हो को भेजा गया था।
टाइम मैन ऑफ़ द यिअर डॉ. डेविड हो
मैंने 1980 में एचआईवी/एड्स पर काम करना शुरू किया था।
मैं लॉस एंजेलिस में पला-बढ़ा था,
और किशोरावस्था से ही, मैं लॉस एंजेलिस लेकर फ़ैन रहा हूँ।
डॉ. डेविड हो एड्स शोधकर्त्ता
और इसलिए, किसे पता नहीं था कि मैजिक कौन था?
उन्होंने फ़ोन किया और कहा, "अर्विन बहुत बीमार है।
उसका टी कोशिका काउंट 203 है।"
उस समय, वह "सीमा" पर था।
दो सौ पर, एड्स होता है।
यह बहुत बड़ी चिंता की बात थी।
बेशक़, वह उस सीमा के क़रीब था
जिसके नीचे वह कई संक्रमणों से ग्रस्त होता।
और आयु-संभाव्यता पर चर्चा की।
ज़्यादा से ज़्यादा दो, तीन साल।
मुझे आशा नहीं थी
कि टी कोशिकाओं के 200 काउंट से वह और पाँच साल जीएगा।
टी कोशिकाएँ प्रतिरक्षा प्रणाली को कुछ संक्रमणों से लड़ने, एंटीबॉडी बनाने,
अन्य टी कोशिकाएँ बनाने में मदद करती हैं।
तो इन कोशिकाओं की संख्या में कमी आने पर,
एचआईवी प्रतिरक्षा प्रतिक्रिया प्रणाली पर हावी हो जाता है।
और इसलिए, इंसान हमारे वातावरण में मौजूद
विभिन्न रोगजनकों के हमले को नियंत्रित नहीं कर सकता है।
डॉ. एंथनी फॉसी डायरेक्टर, एनआईएआईडी
जब हमें पता चला कि यह एक नई बीमारी है,
मैं तभी से पहले कुछ हफ़्तों से ही इसके विरुद्ध लड़ाई में शामिल रहा हूँ।
पिछले दस वर्षों में आण्विक जीवविज्ञान में प्रगति ने
एनआईएच और पूरे देश में
एनआईएच-समर्थित विश्वविद्यालयों के वैज्ञानिकों को एड्स वायरस के
जीनोम का नक़्शा बनाने में सक्षम होने की अनुमति दी है।
एचआईवी जीनोमिक मैप
वह बहुत संकटमय समय था, 1991,
क्योंकि उस समय हमारे पास उपयुक्त दवाइयाँ नहीं थीं।
अगर जल्दी निदान किया जाता था, तो आप बच सकते थे।
मेरी सलाह थी, जितना हो सके प्रतिरक्षा प्रणाली को बनाए रखने के लिए
वर्तमान दवाओं का उपयोग करके इसकी प्रगति को धीमा करें।
और भविष्य में, बेहतर दवाइयाँ उपलब्ध होंगी।
उस समय बस एक ही दवा थी, एज़ीटी।
और आपको दिन में तीन बार, पाँच गोलियाँ लेनी पड़ती थीं।
इसलिए, इसके दुष्प्रभाव हो रहे थे।
एज़ीटी की वजह से मतली, उल्टी, एनीमिया होता था।
हम यह नहीं जानते थे कि क्या एक पेशेवर एथलीट द्वारा
अत्यधिक शारीरिक परिश्रम
उसके स्वास्थ्य के लिए हानिकारक होगा।
डॉ. हो ने कहा, "अब वह बास्केटबॉल नहीं खेल सकता।
तुम्हें बास्केटबॉल खेलना बंद करना होगा।"
उसने अपने साथी खिलाड़ियों को भी नहीं बताया।
तो, अर्विन, कुकी, और मैंने बात की।
और शुरू में, कुकी ने कहा,
"हम जनता को यह नहीं बताएँगे।
हम बस कहेंगे कि वह बास्केटबॉल से अवकाश ले रहा है।"
मैं तुम्हारे साथ एकांत में हर दिन इस बीमारी से
लड़ सकती हूँ,
पर मैं पूरी दुनिया को बताने से सहमत नहीं थी।
अगर हम लोगों को बताते, तो वे हमसे अलग बर्ताव करना शुरू कर देते।
वे हमारे आसपास नहीं रहना चाहते।
वे हमें छूने से डरते। ऐसी और कई चीज़ें होतीं।
आपको प्रेस से स्पष्ट बात करनी चाहिए…
जैरी वेस्ट लेकर्स जनरल मैनेजर 1982-1994
…और उन्हें बताते रहना चाहिए कि क्या हो रहा है।
पर ज़रूरी नहीं कि आप उन्हें सारी बातें बताएँ।
पर यह राष्ट्रीय ख़बर, वैश्विक ख़बर बनती।
"हम क्या कहेंगे?"
क्योंकि सभी मुझसे पूछ रहे थे।
"हम उन्हें बताएँगे कि उसे बुख़ार है।"
स्पोर्ट्स में, आज एनबीए की पहली रात है।
यह आम सीज़न 12 गेमों से शुरू होगा।
एक नवंबर, 1991
और महत्वपूर्ण सवाल यह है कि, क्या एयर जॉर्डन शिकागो को जीत दिलवाता रह सकेगा?
जॉनसन बुख़ार के कारण लेकर्स के पहले तीन गेम
चूकने के बाद दो दिन पहले अभ्यास में दिखाई दिए।
उन्होंने प्रेस से बात की, और कहा कि वह जल्द ही खेलने लौटेंगे।
चूँकि मैं अभ्यास नहीं कर रहा हूँ, मैं नहीं चाहता कि कोई माँस-पेशी खिंच जाए
या मुझे कोई चोट लगे।
इसलिए, चूँकि मैं अभ्यास नहीं कर रहा हूँ, मुझे थोड़ा अभ्यास करना था।
मुझे सुनिश्चित करना है कि मैं स्वस्थ रहूँ।
अभी, मैं पहले ही…
-बेहतर महसूस कर रहे हो? -मैं बेहतर महसूस कर रहा हूँ।
-आज रात खेलोगे? -मैं आज रात नहीं खेलूँगा।
-नहीं खेलोगे? -मैं आज रात नहीं खेलूँगा।
-क्रिसमस में मिलेंगे। -…आज के लिए, दोस्त।
ठीक है। कैसे हो, दोस्त?
हर दिन सवाल पूछे जा रहे थे।
और हर गुज़रते दिन के साथ,
बुख़ार वाली कहानी पर शक़ होने लगा था।
मीडिया वालों को शक़ होने लगा था।
शायद लेकर्स के मैजिक सीज़न की शुरुआत चूकेंगे
सम्मानजनक बनने के लिए
जो भी हमें बताया जा रहा था, हम उस पर विश्वास करना चाहते थे,
पर हमें एहसास हुआ, "एक मिनट रुको।"
रैंडी करडून एलए स्थानीय रेडियो जर्नलिस्ट 1989-1995
हम हर चीज़ पर नज़र नहीं रखते हैं।
अगर किसी के नाख़ून में चोट लगी या कुछ वैसा ही हो
या सिरदर्द हो, हम यह नहीं सोचते कि असली वजह कोई और होगी।
पर इस मामले में कोई राज़ छुपा था।
लोग…
बस फुसफुसा रहे थे, "नहीं, नहीं, नहीं। पक्का कोई गंभीर बात नहीं है।"
मुझे अपने परिवार से झूठ बोलना पड़ा।
अपनी टीम से, मेरे हेड कोच से झूठ बोलना पड़ा।
मुझे दुनिया से झूठ बोलना पड़ा। समझे?
हमने पूरी दुनिया से झूठ बोला।
मुझे याद है कि मैं हर दिन यह डर लेकर जागती थी कि,
"हे भगवान। आज, वह अभी भी यहाँ मौजूद है।"
हर दिन सोचती थी, "ठीक है, पर हम यह दिन भी गुज़ार लेंगे।
ईश्वर के साथ, हम यह दिन भी गुज़ार लेंगे।
हमें विश्वास रखना होगा, और हम यह कर सकते हैं।"
तीन नवंबर, 1991
तो हम परिणाम लेने वापस गए।
मुझे लगा कि मैं बेहोश हो जाऊँगी।
उन्होंने कहा, "अच्छी ख़बर यह है कि तुम्हें यह नहीं हुआ है।
अगर तुम्हें नहीं हुआ है, तो तुम्हारे बच्चे को भी नहीं होगा।"
मुझे वे परिणाम मिले।
हम दोनों ने एक-दूसरे को गले लगाया।
और मैं पीछे की तरफ़ गया…
और मैं बच्चे की तरह रोया।
मुझे लगा कि अब मेरे पास जीने की एक वजह है।
फिर मुझे किसी ऐसे को ढूँढना था जो यह बीमारी लेकर जी रहा था
और मुझे समझने में मदद कर सकता था कि अब मेरा भविष्य कैसा होगा।
मेरी रोज़मर्रा की ज़िंदगी कैसी होगी?
मैं एक ऐसी महिला को पेश करके
सम्मानित महसूस कर रहा हूँ, जो लाखों लोगों के लिए प्रेरणा हैं…
एड्स का क्या
…जो 11 वर्षों से एचआईवी के साथ जी रही हैं,
और पीडीऐट्रिक एड्स फाउंडेशन की सह-संस्थापक हैं, एलिज़ाबेथ ग्लेज़र। धन्यवाद।
मैंने एलिज़ाबेथ ग्लेज़र से संपर्क किया। मैंने उन पर एक लेख पढ़ा था।
और मैं चाहता था अर्विन उनसे मिले।
ग्यारह साल पहले…
अपनी पहली संतान को जन्म देते हुए,
मेरा काफ़ी ख़ून बह गया था और मुझे लगभग तीन लीटर ख़ून चढ़ाया गया था।
चार साल बाद, मुझे पता चला कि मैं एड्स वायरस से संक्रमित थी
और मैंने अनजाने में, अपने दूध के ज़रिए,
अपनी बेटी, एरियल को
और गर्भ में अपने बेटे, जेक को वह बीमारी दे दी थी।
मैं लॉन के साथ चर्चा कर रहा था,
फ़ैसला लेने की कोशिश कर रहा था कि मैं क्या करूँगा,
सबको बताने, न बताने के फ़ायदे और नुकसान पर…
चर्चा कर रहा था।
मैंने उससे पूछा। मैंने पूछा, "मुझे क्या करना चाहिए?" समझे।
और वह चाहती थी… वह हिचकिचाई भी नहीं। "तुम्हें दुनिया को बता देना चाहिए।"
"मैं चाहती हूँ कि तुम इस बीमारी का चेहरा बनो।
मैं चाहती हूँ कि तुम एड्स का चेहरा बनो। हमें एक प्रसिद्ध चेहरे की ज़रूरत है।"
जब हमें हमारी चिकित्सीय स्थिति के बारे में बताया गया था…
हमारे परिवार में तीन सदस्य थे जिन्हें एड्स था या एचआईवी वायरस से संक्रमित थे…
हमारे डॉक्टर ने कहा था, "किसी को मत बताना। दुनिया तुम्हारे परिवार के लिए तैयार नहीं है।"
उसने कहा, "मैजिक जॉनसन मेरे बेटे की ज़िंदगी बचाएगा।
मैं ज़िंदा नहीं रहूँगी। मेरी बेटी मर चुकी है।
वह जेक की ज़िंदगी बचाएगा।
वह इसे एक नाम और चेहरा देगा।"
जब हम उससे मिले, बस उसकी मौजूदगी से ही
उसने हमें काफ़ी उम्मीद दी।
क्योंकि वह नाराज़ थी, और कह रही थी,
"जितना हो सके इसमें शामिल हो।
उनके साथ शामिल हो जाओ, जो इलाज ढूँढने की कोशिश में हैं।
जो बीमार हैं उनकी मदद करने में शामिल हो जाओ।
बस, शामिल हो जाओ। बस परवाह करो।"
मुझे एहसास हुआ कि ईश्वर एक उद्देश्य से लोगों को किसी स्थिति में डालते हैं।
और मेरा मानना है कि उसका उद्देश्य था
इस बीमारी का चेहरा बनना और बाहर जाकर
जितने लोगों की हो सके, मदद करना और उनकी जान बचाना।
तो छह नवंबर को उस रात मेरे घर में, हमने कहा,
"हम शुक्रवार, आठ नवंबर को एक प्रेस कॉन्फरेंस रखेंगे।
हमें योजना बनाने के लिए एक दिन चाहिए।"
बढ़िया है। हो जाएगा।
इससे अर्विन को, हमें अच्छी तरह योजना बनाने का समय मिल जाएगा।
सात नवंबर, 1991
सामान्य दिन था, है न?
मुझे अगले दिन की प्रेस कॉन्फरेंस के लिए तैयारी करनी थी। मैं ऑफ़िस जल्दी पहुँचा।
और सुबह लगभग नौ बजे, मुझे एक स्थानीय रेडियो रिपोर्टर का फ़ोन आया,
और उसने मुझसे कहा, "लॉन, मुझे सूचना मिली है कि अर्विन को एड्स है।"
मुझे न्यूज़ डायरेक्टर के ऑफ़िस में बुलाया गया।
और न्यूज़ डायरेक्टर ने कहा, "ठीक है, हमें एक सूचना मिली है।
मैजिक को एचआईवी है, और वह अवकाश लेने वाला है।"
मैंने तुरंत फ़ोन किया।
मैंने कहा, "रैंडी, कृपया यह जानकारी प्रसारित मत करना।
मैं तुम्हें वापस फ़ोन करूँगा,
पर कृपया यह जानकारी प्रसारित मत करना।"
"मुझे बताओ यह सच है या नहीं।"
और उसने ना नहीं कहा।
जब वह जानकारी मिली थी और वह इतनी ठोस लग रही थी,
उससे कई चीज़ें समझ आने लगी थीं।
इससे समझ आया कि हम क्यों इस बारे में नहीं सुन रहे थे।
क्यों सब कुछ रहस्य में डूबा है।
जब मैं कार में था, हमने जानकारी प्रसारित कर दी।
मुझे लगा कि मेरी दुनिया बिखर गई।
अब मेरे दोस्त के बारे में पूरी दुनिया को पता चल गया।
हम लोयोला में अभ्यास कर रहे थे,
और मुझे जैरी वेस्ट का फ़ोन आया।
और जैरी ने कहा, "जानकारी लीक हुई है।
और एक रेडियो रिपोर्टर कह रहा है कि मैजिक को एचआईवी है।
सबको जिम से ले जाओ।"
तो गैरी विट्टी अभ्यास के बीच में आया और उसने कहा, "देखो…
तुम लोग कार में बैठो और सीधे द फ़ोरम जाओ।
रुकना मत। किसी से बात भी मत करना।"
मैंने कहा, "सुनो, सब रद्द कर दो।
वापस फ़ोरम में मिलो।
आज जो तुम सुनने वाले हो, वह तुम्हारी ज़िंदगी बदल देगा।"
मैं सीधे फ़ोरम पहुँचा।
उन्होंने कहा, "अर्विन एक प्रेस कॉन्फरेंस कर रहा है। वह चाहता है कि तुम भी मौजूद रहो।"
करीम अब्दुल-जबार लेकर्स सेंटर 1975-1989
"तुम आ सकोगे? यह बेहद ज़रूरी है।"
उन्होंने मुझे कुछ नहीं बताया।
अंत में, सभी वहाँ पहुँचे,
और हम लॉकर रूम में गए।
लेकर्स ड्रेसिंग रूम केवल खिलाड़ी
मैं अवकाश लेने के लिए तैयार नहीं था।
उन्हें अलविदा कहने को तैयार नहीं था।
जॉनसन
शायद यह जानना ही इसका सबसे कठिन हिस्सा था
कि अब मैं उनके साथ नहीं खेलूँगा।
वह कमरे में गया,
और उसने प्रत्येक को गले लगाया और कान में कुछ फुसफुसाकर कहा।
उसने अपने मुँह से सभी को वह बताया जो हो रहा था।
हर कोई रो रहा था।
यह हैरत-अंगेज़ था, समझे?
पर मैं उसका साथ देना चाहता था।
क्योंकि उसने हमेशा मेरा साथ दिया था।
हमें उस पर विश्वास ही नहीं हुआ जो हम सुन रहे थे।
हम बस वहाँ बैठे रहे। स्तब्ध होकर।
यह हमारा भाई है।
हमने उसके साथ कई साल बिताए हैं।
और परिवार के किसी सदस्य के मुँह से यह सुनना,
यह कष्टदायक है।
मैं रोने लगा। मैंने कहा, "ए, यह कैसे हुआ?"
हम में से ज़्यादातर सोच रहे थे, "वह मरने वाला है।"
हम बस स्तब्ध थे।
आप इस बारे में न्यूज़ में सुनते हैं,
पर उम्मीद नहीं करते हैं कि किसी ऐसे को होगा
जिसका साथ आप अपना ज़्यादातर समय बिताते हैं, जो आपका परिवार है।
और…
फिर वह ऊपर गया और उसने पूरी दुनिया को बताया।
ठीक है, वह यहाँ आने वाले हैं।
हम अब भी इंतज़ार में हैं।
और बेशक़, इंतज़ार करना मुश्किल होता जा रहा है।
हमें जल्द ही जवाब चाहिए।
जल्दी बताइए यहाँ क्या हो रहा है।
यहाँ काफ़ी तनाव का माहौल है।
लेकर फ्रंट ऑफ़िस। जैरी बस, लेकर्स के मालिक।
और मैजिक जॉनसन मंच पर आ रहे हैं।
चलिए मैजिक के पास चलते हैं।
सबसे पहले, सभी को… नमस्ते।
चूँकि मैं…
एचआईवी वायरस से संक्रमित हूँ,
मुझे आज लेकर्स से अवकाश लेना होगा।
सबसे पहले, मैं स्पष्ट कर देना चाहता हूँ,
कि मुझे एड्स बीमारी नहीं है।
क्योंकि मुझे पता है कि आप में से कई चिंतित… यह जानना चाहते हैं।
पर एचआईवी वायरस…
मैं बस कहना चाहता हूँ कि मुझे इस खेल की याद आएगी।
और,
अब मैं एचआईवी वायरस का प्रवक्ता बनूँगा।
यह एक और चुनौती है, मेरे जीवन का एक और अध्याय है जो…
यह ऐसा है मानो… आपके पास लड़ने के अलावा और कोई चारा नहीं है।
और आपको बस समस्या से उभरने की पूरी कोशिश करनी है,
और मैं कोशिश कर रहा हूँ।
हम आज रात की शुरुआत एक व्यक्ति के भाग्य से करेंगे।
अभी कुछ देर पहले बास्केटबॉल स्टार मैजिक जॉनसन ने पुष्टि की…
यह ख़बर इतनी चौंकाने वाली और अप्रत्याशित है,
कि इसे बताते हुए भी स्वीकार करना कठिन है।
कुछ देर पहले ही आधिकारिक पुष्टि हुई।
दुनिया के सबसे प्रसिद्ध एथलीटों में से एक का शानदार करियर ख़त्म हो गया है।
वह केवल 32 साल के हैं।
हर जगह लोग केवल बास्केटबॉल सुपरस्टार मैजिक जॉनसन के बारे में ही
बातें कर रहे हैं।
मैजिक ने मुझे फ़ोन किया और मुझे बताया।
और मेरा हाल भी अमरीका के अधिकांश लोगों की तरह ही था।
मुझे बहुत धक्का लगा, बहुत दुःख हुआ।
बस अचानक ऐसा होना। यह बस…
कल का दिन बहुत बुरा दिन था।
चार्ल्स बार्क्ली फ़िलेडैल्फ़िया 76अर्स
मुझे पता है वह मरा नहीं है, पर यह ऐसा है मानो एक भाई मर गया हो,
परिवार में कोई मर गया हो।
मुझे याद है कि मैं ऑफ़िस में बैठकर रो रहा था।
बेसुध था। मुझे याद है मैं रो पड़ा था, समझे?
क्योंकि हम सबको लगा था कि यह मौत की सज़ा है।
वह ज़िंदा है पर अभी ज़्यादा स्वस्थ नहीं है।
और, हम उसकी बड़ाई नहीं करना चाहते हैं।
यह दुखदायक था।
केवल उसके…
प्रेसिडेंट बराक ओबामा
…असाधारण बास्केटबॉल करियर की वजह से नहीं,
पर इसलिए भी क्योंकि सबको ख़ुशी देने वाली उसकी मुस्कान
हमारी संस्कृति का मुख्य हिस्सा बन गई थी।
जब आप कोर्ट में असिस्ट कर रहे होते हैं
और शानदार पास दे रहे होते हैं, तो कई लोग आपका दोस्त बनना चाहते हैं।
पर इसी स्थिति में पता चलता है कि कौन आपके सच्चे दोस्त हैं।
अगर वह सच में शिक्षक बनना चाहते हैं, तो यह उनके लिए उचित होगा,
पर अख़बार में प्रसिद्धि, या अनुचित कारणों से नहीं,
पर शायद यह उचित होगा कि वह अपने यौन इतिहास पर चर्चा करें
और समझाएँ कि उन्हें एड्स कैसे हुआ होगा।
उन्हें यह कैसे हुआ?
यह इतना ज़रूरी क्यों है? क्या फ़र्क पड़ता है कि किसी को यह कैसे हुआ?
'गे बिमारी' ज़्यादा आबादी तक पहुँची
हम एचआईवी ग्रस्त लोगों को इस पर आँकते हैं कि यह उन्हें कैसे हुआ होगा।
अब तक, इस देश में इसे समलैंगिक या ड्रग्स लेने वालों की
बीमारी मानी जाती थी।
समलैंगिक लोगों के प्रकोप से बचने के लिए मैजिक हवाई भागे
एड्स से पीड़ित लोगों के बारे में जिज्ञासा…
मैजिक - उन्हें एड्स वायरस कैसे मिला उनका रोमांचक यौन जीवन
…अक्सर एक ही प्रतिपक्षी सवाल तक सीमित रही है:
उन्हें यह कैसे हुआ?
जॉनसन ने अपनी जीवन शैली के बारे में बताया और कहा,
"मैंने जितनी महिलाओं से हो सके, संभोग करने की कोशिश की"…
प्रलोभनों का जीवन - पूर्व-लेकर ने कोर्ट पर और बाहर रोमांचक जीवन जिया
…"और ज़्यादतरों के साथ असुरक्षित यौन संबंध बनाए।"
माफ़ करना, पर मैजिक कोई हीरो नहीं है
क्या कोई नैतिक संदेश नहीं है,
और क्या उसे कोई एहतियात-संबंधी संदेश नहीं देना चाहिए?
जब मुझे पता चला कि उसे एड्स है,
अब मैं उसके नाम वाली शर्ट नहीं पहनूँगा।
मैजिक के 'अविवाहित जीवन' ने उसे एड्स वायरस दिलवाया
वह समलैंगिक हरकतों से इनकार करते हैं
मुझे यह स्वीकार करना पड़ा कि, "ए, यह इसका हिस्सा है।"
अन्य शिकार: मैजिक की प्रेमिकाएँ
मैं… उदास नहीं हो सकता,
भले ही मैं उदास था।
मैं सोच रही थी, "मैं इस सोफ़े पर बैठी क्या करूँ?"
और मुझे याद है मैं सोच रही थी, "तुम ऐसी नहीं हो।"
लैरी ने आठ में से तीन शूट किए। तीन…
यह वही बास्केटबॉल टीम नहीं है, जब मैजिक गेम को अपने नियंत्रण में रखता था।
इसमें कोई शक़ नहीं है।
मैं ख़ुद पर तरस खाकर बैठा था।
और फिर मुझे प्यार महसूस करने की भी ज़रूरत थी।
मुझे एचआईवी के साथ जीने की अपनी नई स्थिति के बारे में
बेहतर महसूस कराने के लिए कुछ चाहिए था।
कोई यह नहीं बता रहा है कि कैसे मैजिक इस वायरस से संक्रमित हुए,
पर अब मुद्दा यह है कि वह एड्स अनुसंधान
और सुरक्षित यौन आंदोलन के प्रवक्ता बनकर इस बारे में कुछ करने का इरादा रखते हैं।
और इसकी शुरुआत आज रात को होगी,
जब वह "द आर्सेनिओ हॉल शो" में नज़र आएँगे।
मेरा फ़ोन बजा, मैंने उठाया, और वह मैजिक का फ़ोन था।
तो उसने कहा, "मुझे आज रात शो में आकर अमरीका से बात करनी चाहिए।"
मैंने कहा, "ए, क्या हमें यह लैरी किंग में नहीं करना चाहिए?"
और उसने कहा, "नहीं। तुम्हें ही यह करना होगा।
हमें यह करना ही होगा।"
आर्सेनिओ हॉल दोस्त और कॉमेडियन
"तुम्हें मुझे अमर होने में मदद करनी होगी।" मैं वह वाक्य कभी नहीं भूला।
"तुम्हें मुझे अमर होने में मदद करना होगा।"
और वह मंच पर आया।
मुझे याद है कि कितनी देर तक तालियाँ बजी थीं।
वाह।
मुझे भीड़ की दहाड़ एक बार और सुननी थी।
और मैंने वह सुनी।
मुझे एचआईवी के साथ जीने की अपनी नई स्थिति के बारे में
बेहतर महसूस करने हेतु कुछ चाहिए था।
और आर्सेनिओ ने मुझे वही दिया।
मुझे इतना बेहतर महसूस हुआ।
मैं समझ गया कि मैं ठीक रहूँगा।
मैं वह करना नहीं चाहता था
क्योंकि मुझे पता था कि मुझे अर्विन से सवाल पूछने पड़ेंगे।
और दोस्त के रूप में, मैं पूछना नहीं चाहता था।
पर उसने मुझसे कहा,
"कोई संकोच मत करना।
हर वह सवाल पूछना जो तुम किसी और से पूछते।"
बेशक़, ऐसे लोग हैं जो अनजाने में यह सोचते हैं,
कि शायद यह बीमारी समलैंगिक संबंध बनाने से होती है।
उसने मेरी आँखों में देखा और कहा,
"मुझे जितने लोगों को हो सके बताना होगा
क्योंकि लोग सोचते हैं कि यह बस एक समलैंगिकों की बीमारी है।
उन्हें नहीं लगता कि किसी और को भी यह बीमारी हो सकती है।"
राष्ट्रपति बुश ने मैजिक को एड्स पर राष्ट्रीय आयोग में शामिल होने के लिए आमंत्रित किया है।
जॉनसन इस पर विचार कर रहे हैं और उन्होंने कोई फ़ैसला नहीं लिया है।
मैंने कुछ समय पहले उन्हें एक चिट्ठी, व्यक्तिगत चिट्ठी लिखी थी
और कहा था कि मैं मानता हूँ कि
मानव जाति की सेवा करने के लिए कई प्रकार के अवसर हैं
और मैं उन्हें इस आयोग में रखना चाहूँगा।
तो, मैं डीसी गया और राष्ट्रपति बुश से मिला,
और मैंने शामिल होने का फ़ैसला लिया।
यहाँ पैसे, निवेश, एहतियात, अनुसंधान, देखभाल है।
तो मैं उन्हें ऐसे आँकड़े और संख्याएँ दिखाऊँगा
कि वह हैरान हो जाएँगे।
'मैजिक' जॉनसन एड्स पैनल में शामिल हो गए
सबसे पहले मैं न केवल बीमारी के बारे में ख़ुद को शिक्षित करना चाहता था
बल्कि यह जानना चाहता था कि
यह अश्वेत समुदाय को कैसे प्रभावित कर रही है।
अर्विन "मैजिक" जॉनसन ने इस हॉल में एक नई भूमिका में प्रवेश किया।
एलए लेकर मेगास्टार की भूमिका में नहीं,
पर नैशनल एड्स कमिश्नर की भूमिका में।
हमारी गुहार कोई नहीं सुनता है, मैजिक।
हमारे पास ऐसा कोई नहीं जो हमारे लिए खड़ा हो और हमारी ज़िंदगियों के बारे में बोले।
हमें तुम्हारी ज़रूरत है।
वह बहुत ही अलग समय था, 1991।
ऐसे भी लोग थे जो अर्विन से हाथ नहीं मिलाते थे, उसे गले नहीं लगाते थे।
अब मैंने सुना है कि यह टॉयलेट सीटों से भी हो सकता है।
-क्या तुम्हें कभी इसकी चिंता होती है? -मुझे लगता है कि मुझे यह कभी नहीं होगा।
हमें संक्रमित लोगों के प्रति पूर्वाग्रह को दूर करना होगा।
हम इसे उसी नज़रिए से देखना होगा, जो यह है।
समलैंगिक बीमारियाँ अमरीकी परिवारों के लिए ख़तरा बन गई हैं
हमें पक्का यक़ीन है कि यह एक ऐसा संक्रमण है
जो कुछ निश्चित तरीकों से ही फैल सकता है
और कुछ तरीकों से कभी फैल नहीं सकता है।
और हमें इस देश के लोगों को यह साफ़ तौर पर और निरंतर बताना होगा।
मैं होशियार होता जा रहा था।
बेहतर होता जा रहा था।
मुझे लगा कि मुझे लोगों से बात करनी चाहिए।
लोग मदद करना चाहते हैं।
और उन्होंने कहा है, "हम ढेरों पैसे इकट्ठा करेंगे,
और हम चाहते हैं कि आप लोगों को एचआईवी और एड्स पर शिक्षित करें
और साथ ही जागरूकता का स्तर बढ़ाएँ।"
मैं ऐसा इंसान था जो हमेशा जनता के बीच जाता था,
इसलिए मैं एचआईवी की वजह से जनता से दूर नहीं रहने वाला था।
जॉनसन का निवेदन
वह हमेशा से अवगत था कि अर्विन कौन था और मैजिक कौन था।
क्या मैजिक असंभव जीत हासिल कर सकेगा?
एड्स कार्यकर्ता उसके निवेदन के भरोसे हैं
तो वह हमेशा से अवगत रहे हैं कि अपनी स्थिति का
फ़ायदा उठाने का और अर्विन के बजाय
मैजिक जॉनसन बनने की ज़िम्मेदारियाँ निभाने का,
यह एक अनोखा मौका है।
ऐसे लोग थे जिन्हें और चाहिए था,
जिन्हें… जिन्हें यह कहानी चाहिए थी।
मैजिक जॉनसन की दुनिया: प्रलोभनों का जीवन
और उसने अपनी जीवनशैली के बारे में स्वीकार किया।
महिलाओं की अलग-अलग कल्पनाएँ होती हैं। कुछ एक समय में दो, तीन के साथ संबंध बनाना चाहती हैं।
एक बार मैं छह महिलाओं के साथ था। यह बस…
-छह महिलाएँ? -छह महिलाएँ।
अगर आप मुझसे पूछें क्या मैंने मज़े किए, हाँ, मैंने मज़े किए।
पर… इसकी कीमत चुकानी पड़ती है।
क्या तुम्हें इन अन्य महिलाओं के बारे में पता था?
नहीं। यह उन स्थितियों में से एक थी जहाँ…
हमने काफ़ी समय तक एक-दूसरे से दूर रहकर
-रिश्ता चलाया था। -क्योंकि तुम…
तो यह उन स्थितियों में से एक थी जहाँ तुम उससे उम्मीद…
-नहीं रख सकती थी… -हाँ।
और एलए में रहना और यह जो है, वह होना।
मुझे कभी गुस्सा नहीं आया।
शायद इसलिए क्योंकि मैं मौत के डर के एहसास से उभरकर
सोचने लगी थी, "ठीक है, अब हम थोड़ा साँस ले सकते हैं।"
पर बस दिन-ब-दिन, इसे ज़्यादा समझ रही थी।
जब उन्होंने हमें बताया कि हमें अर्विन को कैसे स्वस्थ रखना है,
इसका आपकी प्रतिरक्षा प्रणाली के साथ सीधा संबंध है।
और इसलिए उसने सुनिश्चित किया कि वह कसरत जारी रखे।
मैं सुबह को भाग रहा था और कसरत कर रहा था।
मैं सप्ताहांतों को, देर रात को
किराए पर जिम ले रहा था, यूसीएलए, स्पोर्ट्स क्लब/एलए।
तो, मैं…
मैं हफ़्ते में लगभग सातों दिन खेल रहा था।
रुको…
और फिर भी, मैं लोगों को शिक्षित करने के लिए पूरी कोशिश करना चाहता था।
ज़्यादातर लोग एड्स के बारे में बात करने से डरते हैं।
और इसी ने अज्ञानता को जीवित रखा हुआ है।
इस धारणा को मिटाने में मैजिक जॉनसन…
प्रेसिडेंट बिल क्लिंटन
…सबसे ज़्यादा सफल हुआ।
क्योंकि यह देश उससे प्यार करता था और उसका सम्मान करता था।
और क्योंकि वे देख सकते थे कि वह अब भी लड़ रहा था।
अमरीकी बास्केटबॉल जनता अर्विन "मैजिक" जॉनसन से
कितनी प्रभावित है?
यह देखिए।
उन्होंने पिछली सात नवंबर को अवकाश लिया, जब उन्हें एचआईवी वायरस से संक्रमित होने का पता चला।
और फिर भी, जब आज ऑल-स्टार फ़ैन मतदान का परिणाम निकला,
तो वह वेस्टर्न कॉन्फ्रेंस गार्ड में दूसरे स्थान पर आए।
ऑल-स्टार गेम आ रहा था।
अर्विन के पास बहुमत था…
अपने एनबीए ऑल-स्टार के लिए वोट करें
…पर उसे पता नहीं था कि एनबीए उसे खेलने देगा या नहीं।
कुछ खिलाड़ी…
रॉड थोर्न एनबीए एग्जीक्यूटिव 1986-2000
…उसके विरुद्ध खेलने से घबरा रहे थे
क्योंकि उन्हें डर था कि अगर कहीं चोट लगी
तो वे संक्रमित हो सकते हैं।
पेशेवर स्तर पर भाग लेने वाले एथलीटों सहित
सभी में भय, चिंता और सवाल हैं।
संभावित बहिष्कार और मुक़दमों
ऐडम सिल्वर एनबीए कमिश्नर 2014-वर्तमान तक
और अन्य चीज़ों के बारे में कुछ अफ़वाहें थीं।
उस समय दाँव मेरी सोच से कहीं अधिक ऊँचे थे।
बास्केटबॉल गेम बेहद हिंसक होता है। टकराव, संपर्क, ख़ू…
हर तरफ़ ख़ून छिड़कता है।
और मैं ऐसे खिलाड़ी के विरुद्ध नहीं खेलना चाहूँगा जो एचआईवी से संक्रमित हो।
हर एनबीए खिलाड़ी के हाथ देखिए।
केविन मैक्हेल फ़ॉरवर्ड
वे नाखूनों से और किसी के मुँह में
कोहनी लगने से हुई चोटों, दागों और चीरों से भरे होते हैं।
और आपका, उसका दोनों का ख़ून बह रहा होता है।
आपके साथ बुरा हो सकता है भले ही… इसकी संभावनाएँ कम हैं।
कई खिलाड़ी इसे लेकर चिंतित थे।
पर वह मेरा दोस्त था, और मैं उसके विरुद्ध खेलना चाहता था।
मैंने हमेशा से
मैजिक जॉनसन के विरुद्ध खेलने के मौके का स्वागत किया था।
उसने बच्चों के साथ एक निकलोडियन स्पेशल किया था।
मुझे याद है कि वह शुरू हुआ,
और वहाँ कई बच्चे थे जिन्हें एड्स था।
उनके लिए मेरा संदेश है, कि यह आपको भी हो सकता है।
और मैं इसका बेहतरीन उदाहरण हूँ।
और यह इसलिए हुआ क्योंकि मैंने असुरक्षित संभोग किया था।
तुम कुछ कहना चाहती हो?
मैं चाहती हूँ कि लोग यह जानें कि हम भी आम इंसान हैं।
अह-अह, मत रोओ।
मत रोओ।
क्योंकि हम आम इंसान ही हैं। हाँ।
और तुम चाहती हो कि तुम्हारे साथ वैसा ही बर्ताव हो, है न?
तुम बस चाहती हो कि तुम्हारे दोस्त तुम्हारे साथ खेलें
और तुम्हें फ़ोन करें और मिलने आएँ
और कभी-कभी तुम्हारे घर रात को सोने आएँ और ऐसी अन्य चीज़ें करें?
है न? हाँ।
और रोना बुरी बात नहीं है। बुरी बात नहीं है।
मुझे पता नहीं था कि हमारी तरह उसके साथ भी उतना ही बुरा हो रहा था।
ऐसे लोग थे जो उसके दोस्त नहीं बनना चाहते थे…
हिडिया ब्रॉडबेंट एचआईवी/एड्स कार्यकर्ता
…और उससे कोई रिश्ता नहीं रखना चाहते थे। और मैं सोचती थी,
"वह मैजिक जॉनसन है।"
मैजिक जॉनसन की सहभागिता पर विवाद बढ़ रहा है
आप किसी के प्रति इतने बेरुखे कैसे हो सकते हैं?
जब मैजिक को एचआईवी होने का पता चला,
डेविड ने इसे एक उद्देश्य के रूप में लिया।
यह बहुत ही साहसी, वीर व्यक्ति और वीरतापूर्ण कार्य है।
और हम सब ने उसका समर्थन करने का संकल्प लिया।
मैजिक का साथ देने की चाह के अलावा,
उसने इसे एक बड़ी सामाजिक समस्या के रूप में देखा
क्योंकि उस समय यह पक्षपात का एक बड़ा कारण था।
यह हमारे गेम के बारे में है।
डेविड स्टर्न एनबीए कमिश्नर 1984-2014
पर यह हमारी इंसानियत और हमारे मैजिक के बारे में भी है।
और इसलिए, बिना ज़्यादा राय माँगे,
क्योंकि मुझे डर था कि मुझे कई राय मिलेंगी,
मैंने कहा, "बस, बहुत हुआ। वह खेलेगा।"
मैजिक जॉनसन ने एड्स वायरस की वजह से लेकर्स से अवकाश लिया था,
पर अब उनका कहना है कि वह अगले महीने एनबीए ऑल-स्टार गेम में खेलेंगे।
इसमें कोई शक़ नहीं है कि यह गेम किसी भी खिलाड़ी के लिए क्या मायने रखता है,
ख़ासकर पहली बार भाग लेने वालों और नौसिखियों के लिए।
पर इस समय अर्विन ही मुख्य आकर्षण है,
वह महारथी
जिसे फ़ैन सोचते हैं कि वे उससे बस जुड़ सकते हैं और छू सकते हैं।
नंबर 32 को रविवार का बेसब्री से इंतज़ार है।
जब मैं खेलने लगूँगा,
हालात अपने-आप ठीक हो जाएँगे, जब मैं खेलने लगूँगा।
मैं बास्केटबॉल कभी नहीं छोड़ सकता।
मैंने कमिश्नर को फ़ोन किया, और कहा, "कमिश्नर स्टर्न,"
मैंने कहा, "सुनिए, भले ही ऑर्लैंडो एरीना में
इतना अभ्यास चल रहा है
पर मुझे वहाँ जाकर अभ्यास करना है।"
उन्होंने कहा, "अर्विन, एरीना रात को
ग्यारह या 12 बजे तक खाली नहीं होता है।"
मैंने कहा, "तो फिर मैं रात को 11 या 12 बजे जाऊँगा।"
तो मैं वहाँ गया, और मैंने घंटों तक अभ्यास किया।
फिर जब हम ऑर्लैंडो पहुँचे…
कई खिलाड़ी कह रहे थे कि वे गेम का बहिष्कार करने वाले हैं।
और वे खेलने नहीं वाले थे।
मैंने बैठक बुलाई, और मैं 23 खिलाड़ियों के सामने खड़ा हुआ,
और मैंने कहा, "इसमें किसी का मत नहीं लिया जाएगा…
पर मैजिक इस गेम में ज़रूर खेलेगा।
और हम उसे अपनाएँगे।
और हम न केवल उसे अपनाएँगे, बल्कि उसका स्वागत भी करेंगे।"
मुझे लगा वह बहुत महत्वपूर्ण पल था।
आइज़ेया थॉमस पिस्टन्स पॉइंट गार्ड 1981-1994
और मैं चाहता था कि सभी खिलाड़ी न केवल उससे हाथ मिलाएँ
बल्कि उसे गले भी लगाएँ।
अपने 12वें ऑल-स्टार गेम में उपस्थिति दर्ज करते हुए,
अर्विन "मैजिक" जॉनसन!
नंबर 42 ने कोशिश की और मैजिक ने बॉल ले लिया।
मैजिक!
हमने शुरुआत में आराम से खेला।
और डैनिस रॉडमन ने मुझे इतना ब्लॉक किया,
कि बाकी खिलाड़ी कहने लगे,
"ठीक है। डैनिस उसे नरमी नहीं दिखा रहा है। हम कड़ा मुक़ाबला करेंगे।"
सारा पूर्वाग्रह दूर हो गया।
और अब, मैं स्वाभाविक खेल खेलने लगा।
मैं नो-लुक पास देने लगा।
एक और शानदार पास।
मैं हुक फेंकने लगा। मैं ड्राइव करने लगा।
मेरे हाथ में बॉल आ गई, तो मुझे पता है उसके साथ क्या करना है।
और मैं स्वाभाविक खेल खेल रहा था, और यह बस मज़ेदार था।
मैंने कहा, "वाह, मुझे इसकी काफ़ी याद आई थी।"
मैजिक जॉनसन।
इससे फ़र्क नहीं पड़ा मेरे सामने कौन था।
मुझे बस एहसास हुआ कि मैं चूक नहीं सकता।
और जॉनसन! मैजिक ने लगातार दो शॉट डाले।
वह एमवीपी बनने वाला है।
मैं वह अंत कभी नहीं भूलूँगा।
थ्री-पॉइंटर। सच में? हाँ! वाह!
गेम में अब भी समय बाकी था, पर सारे खिलाड़ी कोर्ट में आ गए।
वह दुनिया का सबसे सुंदर एहसास था।
वे कह रहे थे, "बस। गेम ख़त्म हुआ।
शो ख़त्म हुआ।"
मैजिक, तुम सबसे कीमती खिलाड़ी हो।
तुम सबसे साहसी इंसान हो।
यह तुम्हारा पल है। बधाई हो।
उस गेम के साथ, कमिश्नर डेविड स्टर्न और मैंने
एचआईवी और एड्स पर
विश्वभर में होने वाली चर्चा को नया रुख दिया।
वह इकलौता गेम एचआईवी और एड्स में बड़ा बदलाव ले आया।
मैजिक ने इस बीमारी से ग्रस्त लोगों को विश्वास दिलाया
कि यह मौत की सज़ा नहीं है,
कि उन्हें सरकार पर और चिकित्सा प्रतिष्ठान पर
दबाव डालना चाहिए ताकि वे इस बीमारी को गंभीरता से लें।
आयोग बनाना अच्छा विचार था।
पर इस आयोग के पास पर्याप्त संसाधन नहीं थे।
जो लोग यह आयोग चला रहे थे, वे इसका काम दिल से नहीं कर रहे थे।
उनका ध्यान श्वेत समुदाय पर ज़्यादा केंद्रित था
और अश्वेत या भूरे समुदाय पर नहीं।
अमरीका में अल्पसंख्यकों में एड्स की दर सबसे तेज़ी से बढ़ रही है।
हमारे समुदाय के लोग इससे इसलिए पीड़ित हैं
क्योंकि स्वास्थ्य देखभाल सेवाओं की कमी है।
सरकार को लगता है कि, "इन लोगों को नज़रअंदाज़ किया जा सकता है
क्योंकि हमें वैसे भी उनकी ज़रूरत नहीं है"।
वह ऐसे मुक़ाम पर पहुँचा जहाँ उसे लगा कि काम ज़्यादा तेज़ी से नहीं हो रहे हैं।
वे उतना प्रभाव नहीं डाल पा रहे थे, जितना उन्हें डालना चाहिए था।
वाइट हाउस से मेरी लड़ाई हो गई।
मैंने कहा, "अगर मुझे सच में बदलाव लाना है,
तो मुझे यह आयोग छोड़कर जनता के बीच जाना होगा।"
मैजिक जॉनसन ने आज कहा कि वह एड्स पर राष्ट्रपति आयोग छोड़ रहे हैं,
और उन्होंने बुश प्रशासन पर उनके काम को पूरी तरह अनदेखा करने का आरोप लगाया है।
आख़िरकार, मैंने बस कहा, "पता है क्या? मैं बस अर्विन जॉनसन बनूँगा।
मैं बस अपनी मर्ज़ी से काम करूँगा।"
उसने अपनी ख़ुद की संस्था शुरू की, मैजिक जॉनसन फाउंडेशन।
हमारा उद्देश्य था एचआईवी और एड्स के प्रति जागरूकता बढ़ाना
और एचआईवी क्लिनिक वगैरह का समर्थन करना।
सर, तुमने लेकर हैट पहन रखा है।
हाँ। हाँ।
आज इंग्लवुड, कैलिफ़ोर्निया में कई स्टार मैजिक जॉनसन के लिए
सम्मान जताने और एड्स शिक्षा और अनुसंधान के लिए पैसे जुटाने आए।
मैं बास्केटबॉल खेल रहा हूँ।
मैं एनबीए में नहीं हूँ। अगर चाहता तो मैं खेल सकता था।
पर अभी, मैं दुनिया भर में यात्रा करके ख़ुश हूँ,
मैं न केवल बास्केटबॉल खेल रहा हूँ,
बल्कि मैं एचआईवी और एड्स पर लोगों को शिक्षा भी दे रहा हूँ।
क्या मैजिक लौटेगा?
सभी सोच रहे हैं, क्या वह दोबारा खेलेंगे या नहीं?
मैजिक ने एनबीए में लौटने से मना नहीं किया
लेकर्स ने उनके नंबर 32 को अवकाश दिया है।
अब, उन्होंने "नंबर 32" का उल्लेख किया है, उनका नहीं।
मैजिक ने एनबीए में कभी न खेलने को लेकर
दोबारा कोई जवाब नहीं दिया।
जॉनसन 32
मुझे उम्मीद है कि अगर मैंने कभी वापस आने का फ़ैसला लिया,
तो आप नाराज़ नहीं होंगे अगर हम यह दोबारा करेंगे।
और फिर सबसे शानदार चीज़ हुई,
जो ड्रीम टीम थी।
एलिज़ाबेथ ग्लेज़र की प्यार भरी याद में
उप-शीर्षक अनुवादक: मून कलिता